Mauricio Pellegrino

Mauricio Andrés Pellegrino Luna (født 1971) er en argentinsk fotballtrener og tidligere fotballspiller.

I sin aktive karriere spilte han for lag som ,  og .

 Klubbfotball 
 Barcelona 
Pellegrino spilte bare en sesong for det spanske mesterlaget under ledelse av den nederlandske manageren Louis van Gaal, men ble seriemester 1998-1999, i en sesong der han spilte 23 seriekamper for det katalanske storlaget.

 Valencia 
I 1999 ble Pellegrino kjøpt av Valencia og den argentinske manageren Hector Cuper. I 2001 overtok Rafa Benitez som manager, og han ledet laget frem til flere store øyeblikk. I 2001 var Pellegrino med på laget som spilte seg fram til finale i Mesterligaen mot Bayern München. Etter full tid var resultatet 1-1 og det hele endte med straffespark-konkurranse, der tyskerne gikk av med seieren, etter at Pellegrino misset på sin straffe. Pellegrino opplevde dog å bli spansk seriemester igjen i sesongene 2001-2002 og 2003-2004, samt å vinne UEFA-cupen 2003-2004 og UEFA-Supercupen i 2004.

Benitez forlot Mestalla sommeren 2004 til fordel for Anfield, og ble erstattet av den italienske manageren Claudio Ranieri. Pellegrino havnet etterhvert i unåde hos Ranieri, og ble tillatt å forlate klubben gratis 6 måneder etter at italieneren overtok, selv om han til da hadde spilt 197 seriekamper for klubben.

 Liverpool 
Pellegrino ble, da han kom på en 6 måneders kontrakt i januar 2005, den første argentineren som har spilt for Liverpool i klubbens historie.Liverpool TV profile  Han ble også gjenforent med sin tidligere manager, Rafa Benitez. Pellegrino spilte bare 12 kamper for Liverpool mens han var der, men var en viktig reserve for Sami Hyypiä i midtforsvaret på lagets ferd mot sin legendariske seier i Mesterligaen. Pellegrino var meget populær i sin periode på Anfield, ikke minst gjaldt det blant de yngre spillerne. Pellegrino ble frigitt etter sin korte Merseyside-karriere.

 Deportivo Alavés 
Pellegrino takket nei til et tilbud om å bli assisterende manager for Atletico Madrid, fordi han ønsket å spille aktivt et år til.Liverpool.no: Biscan i Fenerbache-samtaler, 13. juni 2005 Pellegrino gikk i stedet gratis til Deportivo Alavés. I 2006 takket Pellegrino nei til å bli reservelagstrener for Liverpool etter Paco Herrera, og valgte i stedet å fortsette karrieren hos spanjolene.Liverpool.no: Pellegrino og McAllister takket nei, 5. mai 2006 Pellegrino spilte et år og 14 kamper for det spanske laget.

 Landslagsspill 
Pellegrino fikk kun tre kamper med det , men han var med i troppen til Copa América 1997 der  ble slått ut av  i kvartfinalen.

 Trenerkarriere 
Han trente ungdomslaget til Valencia frem til sommeren 2008, før han ble hentet av Rafa Benitez til Anfield som førstelagstrener der, sammen med Gary Ablett.Liverpool.no: Crouch mot Keane, 30. juni 2008Nettavisen: Ny Liverpool-trener klar , 30. juni 2008

 Meritter 

 3 landslagskamper
 Vélez Sarsfield
 Clausura: 1993, 1996, 1998
 Apertura: 1995
 Copa Libertadores: 1994
 Intercontinental Cup: 1994
 Copa Interamericana: 1995
 Supercopa Sudamericana: 1996
 Recopa Sudamericana: 1997
 FC Barcelona
 Seriemester 1998-1999
 Valencia CF
 Seriemester 2001-2002, 2003-2004
 Supercopa de España: 1999
 UEFA-cupen 2003/2004
 UEFA-Supercup 2004
 Liverpool FC
 Mesterligaen 2004/2005

 Referanser 

 Eksterne lenker 

  Argentine Primera statistics

Kategori:Argentinske fotballspillere
Kategori:Argentinske fotballtrenere
Kategori:Spillere i Copa América 1997
Kategori:Fotballspillere for CA Vélez Sarsfield
Kategori:Fotballspillere for FC Barcelona
Kategori:Fotballspillere for Valencia CF
Kategori:Fotballspillere for Liverpool FC
Kategori:Fotballspillere for Deportivo Alavés
Kategori:Fotballtrenere for Valencia CF
Kategori:Fotballtrenere for Estudiantes de La Plata
Kategori:Fotballtrenere for CA Independiente
Kategori:Fotballtrenere for Deportivo Alavés
Kategori:Fotballtrenere for Southampton FC
Kategori:Fotballtrenere for CD Leganés
Kategori:Fotballtrenere for CA Vélez Sarsfield
Kategori:Fotballtrenere for Universidad de Chile
Kategori:Fotballtrenere for Cádiz CF
Kategori:Vinnere av Europaligaen i fotball for menn
Kategori:Personer fra departementet Marcos Juárez i provinsen Cordoba
Kategori:Fødsler i 1971